Suamiku, Encik Perfect 10 (filem)

Sinopsis

Zarief Daniel (Aaron Aziz), seorang ahli perniagaan yang dalam perjalanan pulang ke Kuala Lumpur telah terserempak dengan seorang pelajar perubatan, Aleeya Azmeen (Lisa Surihani) di lapangan terbang Heathrow. Hasil pertemuan ini menjadi titik tolak mereka menjadi suami isteri palsu selama seminggu. Semasa di London, pelajaraan Aleeya musnah pada separuh jalan gara-gara ditinggalkan kekasihnya, Syed Muzaffar (Syazwan Zulkifli) setelah mereka terlanjur. Setelah dibuang kolej, Aleeya mengambil keputusan balik ke Malaysia. Ketika di lapangan Heathrow itulah dia bertemu dengan Zarief Daniel dan dalam penerbangan yang panjang dari Kota London ke Kuala Lumpur itulah Aleeya meluahkan masalahnya kepada Zarief. Lalu Zarief sanggup menjadi suami palsu demi menyelamatkan Aleeya.
Dalam tempoh lakonan itu, terbit satu perasaan yang sukar untuk diungkapkan sehingga Zarif terlupa tanggungjawab terhadap tunangnya iaitu Azura Hanim (Raja Ilya). Dalam kekalutan ini, tanpa diduga muncul Syed Muzaffar yang ingin menagih kembali cintanya dan bertanggungjawab terhadap anak yang dikandung Aleeya. Syed Muzaffar dan keluarganya hanya inginkan anak tersebut untuk mewarisi harta yang bakal diwarisi. Dalam situasi ini, Zarief dan Aleeya masing-masing bingung dan keliru dalam menentukan pasangan hidup. Zarief juga dalam dilema untuk memilih Aleeya atau tunangnya, seorang model terkenal telah mendesak agar perkahwinan mereka dipercepatkan tanpa Zarief mengetahui niat sebenar Azura. Ketika Zarief sibuk dengan kerjaya di London, United Kingdom, Azura telah menjalinkan hubungan teman tapi mesra bersama Akram (Jehan Miskin). Kesetiaan Azura teruji apabila dia sah mengandungkan anak Akram hasil hubungan itu.

Penerbitan

Filem ini merupakan filem pertama selepas 4 tahun yang mengandingkan Aaron Aziz dan Lisa Surihani sebagai teraju utama selepas kali terakhir mereka digandingkan ialah di dalam filem Ombak Rindu pada tahun 2011. Produksi filem ini dilakukan pada tahun 2013. Filem ini menjalani pengambaraan di Malaysia dan London selama 20 hari.Watak Zarief yang dibawa oleh Aaron Aziz merupakan dari Kedah yang menyebabkan dia terpaksa bercakap dengan menggunakan loghta utara di dalam filem ini.Kedua-dua teraju utama filem ini mengakui bahawa mereka tidak pernah membaca novel asal dan hanya berpandukan kepada skrip filem.Asalnya filem ini dihasilkan dalam format supertele bagi siaran Astro First Eksklusif sebanyak dua episod tetapi selepas dipertimbangkan jalan cerita serta mutu lakonan yang bagus, ia akhirnya diangkat ke layar perak.Perkara ini menyebabkan banyak babak terpaksa dipotong untuk memendekkan durasi filem ini kepada dua jam sahaja.

Tayangan

Tayangan perdana untuk filem ini telah dilakukan di GSC Pavilion Kuala Lumpur pada 13 Januari 2015.Filem ini ditayangkan kepada umum pada 22 Januari 2015.

Kutipan

Filem ini mendapat RM 1.5 Juta selepas seminggu ditayangkan.Selepas 11 hari tayangan, filem ini mengumpul RM 2.2 Juta Filem ini akhirnya berjaya mendapat kutipan sebanyak RM 2.9 Juta.

Ulasan

Ulasan bagai filem ini rata-ratanya positif. Kebanyakkan penonton memberikan respon positif mengenai filem ini. Izwan Mohd. Isa dari Kosmo memuji mesej moral dan lakonan para pelakon filem ini. Portal berita Postmetro.net memuji pemilihan pelakon utama dan penceritaan yang menarik.Portal perfileman Backstage.my pula mengkrtik jalan cerita filem ini yang hanyalah bertaraf drama televisyen yang diselamatkan oleh pelakon bermutu wayang.